**Հավելված N 1**

**ՀՀ Սյունիքի մարզի Կապան համայնքի ավագանու**

**2023թ. Փետրվարի 14-ի N --Ա որոշման**

ՀԱՍՏԱՏՎԱԾ Է ԳՐԱՆՑՎԱԾ Է

Հայաստանի Հանրապետության ՀՀ ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ

Սյունիքի մարզի Կապան ՌԵԳԻՍՏՐԻ ԳՈՐԾԱԿԱԼՈՒԹՅԱՆ

համայնքի ավագանու ԿՈՂՄԻՑ «--» ----------- 2024թ․

14-.02.2024թ. թիվ ---Ա որոշմամբ գրանցման թիվը՝

Կազմված է \_\_․\_\_\_․\_\_\_\_ թ. և բաղկացած է \_\_ թերթից

Տպագրված է ընդամենը \_\_\_ օրինակ

ՕՐԻՆԱԿ \_\_\_\_\_\_\_

«——» ————————— 2024թ․

Կապանի համայնքի ղեկավար՝

լ \_\_\_\_\_\_\_\_\_\_\_\_\_\_\_Գ.Փարսյան

**ԿԱՊԱՆԻ ԲՌՆՑՔԱՄԱՐՏԻ ՄԱՍՆԱԳԻՏԱՑՎԱԾ ԴՊՐՈՑ**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ**

**ԿԱՆՈՆԱԴՐՈՒԹՅՈՒՆ**

**ՍՅՈՒՆԻՔԻ ՄԱՐԶ, Ք․ ԿԱՊԱՆ**

**2024Թ․**

**1.ԸՆԴՀԱՆՈՒՐ ԴՐՈՒՅԹՆԵՐ**

1. «Կապանի բռնցքամարտի մասնագիտացված դպրոց» ՀՈԱԿ-Ը՝ համայնքային ոչ առևտրային կազմակերպություն /այսուհետ՝ Հաստատություն/ շահույթ ստանալու նպատակ չհետապնդող, իրավաբանական անձի կարգավիճակ ունեցող, կրթադաստիարակչական ծրագրեր իրականցնող ոչ առևտրային կազմակերպություն է։

2․Հաստատությունը ստեղծվել է Հայաստանի Հանրապետության Սյունիքի մարզի Կապան համայնքի ավագանու 2024 թվականի փետրվարի 14-ի թիվ ---Ա որոշմամբ։

3․ Հաստատության հիմնադիրը Հայաստանի Հանրապետության Սյունիքի մարզի Կապան համայնքն է (այսուհետ` Հիմնադիր), որի անունից հանդես է գալիս Հայաստանի Հանրապետության Սյունիքի մարզի Կապան համայնքի ղեկավարը:

4․ Հաստատության գտնվելու վայրն է՝ ՀՀ Սյունիքի մարզ, քաղաք Կապան Ա․ Մանուկյան փ․ 1-ին նրբ․1/2, փոստային դասիչ՝ 3308 ։

5․ Հաստատությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Հաստատությունն իր անունից կարող է ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

6․ Հաստատության անվանումն է`

1) հայերեն` «Կապանի բռնցքամարտի մասնագիտացված դպրոց» համայնքային ոչ առևտրային կազմակերպություն

2) ռուսերեն` «Капанская специализированная школа бокса» муниципальная некоммерческая организация

3) անգլերեն` «Kapan Boxing Specialized School» community non-commercial organization

7․ Հաստատությունն ունի Հայաստանի Հանրապետության զինանշանի պատկերով և իր` հայերեն անվանմամբ կլոր կնիք, ձևաթղթեր, խորհրդանիշ և այլ անհատականացման միջոցներ: Կնիքը, ձևաթղթերը, խորհրդանիշը և այլ անհատականացման միջոցներ ձևավորելիս, անհրաժեշտության դեպքում, հայերենին կարող են զուգակցվել այլ լեզուներ:

8․Հաստատությունը կարող է ունենալ պաշտոնական կայք, որտեղ հրապարակվում են Հաստատության նախահաշիվը, ֆինանսական (ծախսերի) հաշվետվությունները, հաստիքացուցակը, թափուր աշխատատեղերը, հայտարարությունները: Վերոնշյալ տեղեկատվությունը կարող է հրապարակվել նաև հիմնադրի պաշտոնական կայքէջում՝ http://www.kapan.am:

9․ Հաստատությունն ունի ինքնուրույն հաշվեկշիռ և բանկային հաշիվ:

10․ Հաստատությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:

11․ Հաստատությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա կրթական հաստատությունների և կազմակերպությունների հետ:

12․ Հաստատությունում չեն թույլատրվում քաղաքական կամ կրոնական կազմակերպությունների ստեղծումն ու գործունեությունը:

**2. ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

2.1 Հաստատության գործունեության առարկան և նպատակը համապատասխան ուսումնական ծրագրերի պահանջների իրականացումն է, սովորողների ազատ ժամանցի կազմակերպման միջոցով նրանց հետաքրքրությունների զարգացման համար պայմաններ ստեղծելը, նրանց հոգևոր, ստեղծագործական ունակությունների գեղագիտական, ֆիզիկական զարգացումը, ռազմահայրենասիրական դաստիրարակությունը։

2.2 Հաստատությունը ապահովում է դպրոցականների նախասիրությունների, ունակությունների զարգացումը, երեխաների առողջության պահպանումն ու ամրապնդումը, վարքի շեղումների կանխարգելումը։

2.3 Հաստատության գործունեությունը հիմնվում է ժողովրդավարության և մարդասիրության, հանրամատչելիության, ազգային ու համամարդկային արժեքների զուգորդման, անձի ազատ զարգացման, ինքնավարության և կրթության աշխարհիկ բնույթի սկզբունքների վրա։

2.4 Հաստատության նպատակն է՝

ա) մինչև 18 տարեկան մանուկների և պատանիների բազմակողմանի զարգացման, առողջ կենսակերպի, ֆիզիկական կուլտուրայով ու սպորտով զբաղվելու համար ապահովել պայմաններ։

բ) մասնագիտական կողմնորոշման համար ստեղծել նպաստավոր պայմաններ․

գ) ամրապնդել ու խորացնել դպրոցում ստացած գիտելիքները, ամրապնդել սովորողների տեսական գիտելիքների և գործնական ունակությունների փոխադարձ կապը, զարգացնել նրանց կարողություններն ու հմտությունները

դ) համակողմանիորեն և ներդաշնակ զարգացած, հայրենասիրության, պետականության և մարդասիրության ոգով դաստիարակված անձի ձևավորումը։

2.5 Իր առջև դրված խնդիրների արդյունավետ իրականացման համար Հաստատությունը՝

• Համագործակցում է արտասահմանյան երկրների առաջատար կրթական կազմակերպությունների և կրթական ծրագրեր իրականացնող միջազգային կազմակերպությունների հետ

• Իր կողմից կնքված պայմանագրերի ու համաձայնագրերի հիման վրա իրականացնում է երկկողմանի ու բազմակողմանի կապեր հանրապետության և օտարերկրյա կազմակերպությունների, հիմնարկների, այլ կազմակերպությունների, իրավաբանական և ֆիզիկական անձանց հետ․

• Պայմանագրային հիմունքներով ներգրավում է այլ կազմակերպությունների կամ անհատների․

• Կատարում է տարատեսակ աշխատանքներ կադրերի պատրաստման, մասնագետների փոխանակման և այլ բնագավառներում․։

2.6 Հաստատությունը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով՝

ա) լրացուցիչ կրթադաստիարակչական ծրագրերի իրականացում․

բ) 18 տարին լրացած անձանց համար Հաստատության կողմից վճարովի մարզումների կազմակերպում․

գ) ուսումնամարզական հավաքների կազմակերպում

դ) ճամբարների կազմակերպում

ե) Հաստատության լիցենզավորման ենթակա գործունեության տեսակներով կարող է զբաղվել միայն լիցենզիայի հիման վրա։

**3. ՀԱՍՏԱՏՈՒԹՅԱՆ ՏԵՍԱԿԸ ԵՎ ՈՒՍՈՒՄՆԱԴԱՍՏԻԱՐԱԿՉԱԿԱՆ ԳՈՐԾՈՒՆԵՈՒԹՅՈՒՆԸ**

3.1 Հաստատությունը իր ուղղությանը համապատասխան իրականացնում է կրթադաստիարակչական ծրագրեր։ Ըստ կրթադաստիարակչական ծրագրերի բռնցքամարտի մանկապատանեկան մարզադպրոց է։

3.2 Հաստատությունում ուսումնադաստիարակչական աշխատանքները կազմակերպվում են առանձին մարզաձևերի ուսումնական ծրագրերի պահանջներին և ժամանակացույցին համապատասխան։

3.3 Հաստատությունը մշակում է գործունեության իր ծրագրերը՝ հաշվի առնելով սաների հետաքրքրություններն ու հակումները, ընտանիքի և կրթական համակարգի պահանջները։

3.4 Սաներն ընդգրկվում են Հաստատության նույն կամ տարբեր տարիքի մարզական խմբերում։

3.5 Հաստատությունը գործում է ամբողջ տարվա ընթացքում։ Ուումնական տարին սկսվում է սեպտեմբերի 1-ից։

**4. ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ**

4.1 Հաստատության կառավարումն իրականցնում է հիմնադիրը, գործադիր մարմինը՝ տնօրենը, որը պաշտոնի նշանակվում և պաշտոնից ազատվում է օրենքով սահմանված կարգով։

4.2 Հաստատության կրթադաստիարակչական աշխատանքի արդյունավետ կազմակերպման նպատակով ձևավորվում է խորհրդակցական մարմին՝ մարզչա-մանկավարժական խորհուրդ։ Մարզչա-մանկավարժական խորհուրդն իր լիազորության սահմաններում քննարկում և առաջարկություններ է ներկայացնում՝

* Հաստատության կանոնադրության վերաբերյալ,

• Հաստատության գործունեության հիմնական ուղղությունների և կրթական ծրագրերի, առաջադրված խնդիրների իրականացման ձևերի ու միջոցների վերաբերյալ,

• Ուսւմնական պլանների ու ծրագրերի վերաբերյալ՝ ելնելով հաստատության հիմնական խնդիրներից, նպատակներից, կադրային և նյութական հնարավորություններից, սաների ու նրանց ծնողների հետաքրքրություններից,

• Լրացուցիչ կրթական ծրագրերի և առաջավոր փորձի տարածման վերաբերյալ,

• Մարզչա-մանկավարժական աշխատողների որակավորման բարձրացման և խրախուսման վերաբերյալ։

Հաստատության մարզչա-մանկավարժական խորհրդի կազմում ընդգրկվում են մանկավարժական աշխատողները։ Մարզչա-մանկավարժական խորհրդի կազմում կարող են ընդգրկվել նաև հիմնադրի և ծնողական խորհրդի ներկայացուցիչներ։

Մարզչա-մանկավարժական խորհրդի նիստերը նախագահում է Հաստատության տնօրենը։

4.3 Հաստատության հիմնադիրն ունի հաստատության գործունեությանը և կառավարմանը վերաբերող ցանկացած հարց վերջնական լուծելու իրավունք՝ բացառությամբ օրենքով նախատեսված դեպքերի։

4.4 Հաստատության հիմնադրի բացառիկ լիազորություններն են՝

ա) համայնքի ավագանու համաձայնությամբ հաստատության հիմնադրումը,

բ) Հաստատության գործունեության առարկայի և նպատակների, այդ թվում՝ նրա կողմից իրականացվող ձեռնարկատիրական գործունեության տեսակների սահմանումը,

գ) Հաստատության կանոնադրության հաստատումը և դրանում փոփոխությունների կատարումը,

դ) Հաստատության վերակազմակերպումը և լուծարումը,

ե) Հաստատությանը սեփականության իրավունքով հանձնվող և/կամ ամրացվող՝ համայնքին պատկանող գույքի կազմի հաստատումը,

զ) Հաստատության կառավարման համակարգի սահմանումը,

է) Հաստատության վերակազմակերպումը և լուծարումը,

ը) Հաստատության լուծարման հանձնաժողովի ստեղծումը և լուծարման հաշվեկշռի հաստատումը,

թ) Հայաստանի Հանրապետության օրենսդրությամբ և սույն կանոնադրությամբ նախատեսված այլ հարցերի լուծումը։

4.5 Հիմնադիրն իրականացնում է հաստատության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար։

4.6 Հիմնադիրը՝

1) Հաստատության կանոնադրությամբ սահմանված կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը․

2) Վերահսկողություն է իրականացնում Հաստատության գործունեության նկատմամբ․

3) Կասեցնում կամ ուժը կորցրած է ճանաչում Հաստատության տնօրենի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները։

4) Լսում է Հաստատության գործունեության մասին հաշվետվությունները, քննում դրա գործունեության վերստուգման արդյունքները․

5) Վերահսկողություն է իրականացնում Հաստատությանը ամրացված համայնքային սեփականության օգտագործման և պահպանության նկատմամբ․

6) Վերահսկողություն է իրականացնում Հաստատության սեփականության պահպանությամբ նկատմամբ, իսկ օրենքով, հիմնադրի որոշմամբ կամ Հաստատության կանոնադրությամբ նախատեսված դեպքերում համաձայնություն է տալիս գույքի օտարման կամ վարձակալության հանձնման համար․

7) Հաստատում է հաստատության տարեկան հաշվետվությունները և տարեկան հաշվեկշիռը

8) Իրականացնում է օրենքով, հիմնադրի որոշումներով և Հաստատության կանոնադրությամբ նախատեսված այլ գործառույթներ․

9) Հաստատում է Հաստատության տարեկան ծախսերի նախահաշիվը։

4.7 Հաստատության տնօրենն (այսուհետ Տնօրեն) իրականացնում է Հաստատության ընթացիկ գործունեության ղեկավարումը։ Տնօրենն օրենքներով, համայնքի ավագանու որոշումներով, սույն կանոնադրությամբ և իրեն վերապահված լիազորությունների սահմաններում ղեկավարում է Հաստատության գործունեությունն ու կրում պատասխանատվություն օրենքների այլ իրական ակտերի, հիմնադրի որոշումների, սույն կանոնադրության և կնքված պայմանագրերի՝ պահանջները կատարելու կամ ոչ պատշաճ կատարելու համար։

4.8 Տնօրենը՝

1) առանց լիազորագրի հանդես է գալիս Հաստատության անունից, ներկայացնում նրա շահերը և կնքում գործարքներ․

2) նախագահում է Հաստատության մանկավարժական խորհրդի նիստերը․

3) Հայաստանի Հանրապետության օրենսդրությամբ, հիմնադրի որոշումներով ու սույն կանոնադրությամբ սահմանված կարգով տնօրինում է Հաստատության գույքը, այդ թվում՝ ֆինանսական միջոցները․

4) տալիս է Հաստատության անունից հանդես գալու լիազորագրեր, այդ թվում՝ վերալիազորման իրավունքով լիազորագրեր․

5) աշխատանքի նշանակում ու աշխատանքից ազատում է Հաստատության աշխատողներին, նրանց նկատմամբ կիրառում խրախուսական միջոցներ և նշանակում կարգապահական տույժեր․

6) բանկերում բացում է հաշվարկային հաշիվներ․

7) սահմանում է Հաստատության կառուցվածքը, կառուցվածքային ստորաբաժանումների իրավասությունները,

8) օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերակսկում դրանց կատարումը․

9) իրականացում է մանկավարժական կադրերի ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար․

10) վերահսկողությունն է իրականացնում Հաստատության աշխատողների կողմից իրենց աշխատանքային պարտականությունների կատարման նկատմամբ․

11) ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը․

12) կազմում է Հաստատության հաստիքային ցուցակն ու ծախսերի նախահաշիվը և դրանք ներկայացնում հիմնադրի հաստատմանը․

13) իրականացնում է Հայաստանի Հանրապետության օրենսդրությանը չհակասող և Հաստատության կառավարման մյուս մարմիններին չվերապահված այլ լիազորոթյուններ․

4.9 Տնօրենի բացակայության դեպքում, լիազորված մարմնի գլխավոր որոշման համաձայն, տնօրենի լիազորություններն իրականացնում է այլ անձ։

4.10 Հաստատության տնօրենի ուսումնադաստիարակչական աշխատանքի գծով տեղակալը

1) պատասխանատու է Հաստատությունում ուսումնադաստիարակչական գործընթացի կազմակերպման, ուսումնական ծրագրերի իրականացման, դասավանդման որակի և սաների գիտելիքների մակարդակի համար․

2) վերահսկողություն է իրականացնում ուսումնադաստիարակչական աշխատանքի ընթացքի, սաների առաջադիմության և վարքի նկատմամբ, կանոնավորում սաների ուսումնական ծանրաբեռվածությունը

3) Հաստատությունում կազմակերպում է մեթոդական աշխատանք, կազմում է ուսումնական պարապմունքների դասացուցակ և ուսումնադաստիարակչական աշխատանքի մասին հաշվետվություններ․

4) ընդհանրացնում և տարածում է լավագույն մարզիչների աշխատանքի դրական փորձը, մարզիչներին հաղորդակից է դարձնում գիտության և մանկավարժության նորագույն նվաճումներին․

4.11 Հաստատության տնօրենի տնտեսական աշխատանքի գծով տեղակալը պատասխանատու է հաստատության շենքի և գույքի պահպանման, ուսումնական գործընթացի նյութատեխնիկական ապահովման, հաստատության սանիտարահիգենիկ ու բարեկարգ վիճակի, հաստատության ուսումնական պարապմունքներին՝ մարզադահլիճների և մարզագույքի ժամանակի նախապատրաստման, հակահրդեհային պաշտպանության և սպասարկող անձնակազմի աշխատանքների կազմակերպման համար․

Միջոցներ է ձեռնարկում Հաստատության ուսումնանյութական բազան հարստացնելու և ամրապնդելու համար։

4.12 Մարզիչ- մանկավարժն իրականացնում է՝

• Ուսումնամարզական գործընթացի կազմակերպում, համաձայն ուսումնական ծրագրերի

• Պատասխանատվություն է կրում մարզական գործընթացի անվտանգության ապահովման, պարապողների կողմից տարատեսակ խթանիչների ընդունման դեպքերի բացառման համար և այլ․

5. **ՀԱՍՏԱՏՈՒԹՅԱՆ ՍԵՓԱԿԱՆՈՒԹՅՈՒՆԸ, ՆՐԱՆ ԱՄՐԱՑՎԱԾ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

5.1 Հաստատության սեփականությունը ձևավորվում է Հաստատության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև Հաստատության գործունեության ընթացքում ձեռք բերված գույքից։

5.2 Հաստատությունն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանեղ գույքը։

5.3 Հիմնադիրը՝ սեփականության իրավունքով Հաստատությանը պատկանող գույքի նկատմամբ չունի իրավունքներ, բացառությամբ Հաստատության լուծարումից հետո մնացած գույքի։

5.4 Հաստատության սեփականության պահպանման հոգսը կրում է Հաստատությունը։

5.5 Հաստատության սեփականության վրա կարող է բռնագանձում տարածվել միայն դատական կարգով։

5.6 Հիմնադիրն իրավունք ունի վերցնելու իր կողմից Հաստատությանը ամրացված գույքը։

5.7 Հաստատությունը իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու։

Հաստատությունը իրավունք ունի իրեն ամրացված գույքը հիմնադրի համաձայնությամբ հանձնելու վարձակալության։ Ամրացված գույքի վարձակալության ժամկետը չի կարող սահմանվել 1 տարուց ավելի՝ բացառությամբ հիմնադրի կողմից սահմանված դեպքերի։Ամրացված գույքի օգտագործման արդյունքում ստացված եկամուտները Հաստատության սեփականությունն են՝ բացառությամբ ամրացված գույքի վարձակալությունից գոյացած վճարների, որոնք սահմանված կարգով ուղղվում են Հայաստանի Հանրապետության Սյունիքի մարզի Կապանի քաղաքային համայնքի բյուջե։ Հաստատությանը ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են։

5.8 Հաստատությունը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները։

5.9 Հաստատության ֆինանսական միջոցները գոյանում են Հայաստանի Հանրապետության Սյունիքի մարզի Կապանի քաղաքային համայնքի բյուջեով նախատեսված միջոցների հաշվին / համայնքի կարիքների համար ծառայությունների մատուցում, աշխատանքների կատարում, ապրանքների մատակարարում/, Հայաստանի Հանրապետության օրենսդրությամբ չարգելված լրացուցիչ աղբյուրներից։

5.10 Հաստատության ֆինանսավորման լրացուցիչ աղբյուրներն են՝

1) Հիմնադրի սահմանված կարգով վճարովի կրթադաստիարակչական ծառայությունների մատուցումից ստացված միջոցները

2) բարեգործական, նպաստային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները․

3) Հայաստանի Հանրապետության օրենսդրությամբ չարգելված և Հաստատության կանոնադրական խնդիրներին չհակասող գործունեությունից ստացված միջոցները․

5.11 Հաստատության գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի / վերստուգման/ հիմնադրի կողմից ընտրված աուդիտորի կողմից։

5.12 Հաստատությունը շահույթը նպատակաուղղում է իր կանոնադրական խնդիրների իրականացմանը, նյութատեխնիկական բազայի ամրապնդմանը, աշխատողների սոցիալական հարցերի բարելավմանը։

5.13 Հաստատությունը հարկերը, տուրքերը և պարտադիր այլ վճարներ վճարում է շահույթ ստանալու նպատակ չհետապնդող / ոչ առևտրային/ կազմակերպությունների համար նախատեսված կարգով ու չափով՝ «Պետական ոչ առևտրային կազմակերպությունների մասին» Հայաստանի Հանրապետության օրենքի 6-րդ հոդվածի 5-րդ կետին համապատասխան։

**6. ՀԱՍՏԱՏՈՒԹՅԱՆԿՐԹԱԴԱՍՏԻԱՐԱԿՉԱԿԱՆԳՈՐԾԸՆԹԱՑԻ ՄԱՍՆԱԿԻՑՆԵՐԸ**

6.1 Հաստատության կրթադաստարակչական գործընթացի մասնակիցները որպես կանոն մինչև 18 տարեկան սաներն են, ծնողները /օրինական ներկայացուցիչները/, մանկավարժական աշխատողները։

6.2 Երեխաների ընդունելության ժամանակ Հաստատության տնօրինությունը պարտավոր է ծնողների (օրինական ներկայացուցիչներին) ծանոթացնել Հաստատության կանոնադրությանը և այլ փաստաթղթերի, որոնք կանոնակարգում են մարզադպրոցի գործունեությունը։ Երեխաների իրավունքները և պարտականությունները սահմանվում են համապատասխան պայմանագրային հիմունքերով ու Հաստատության ներքին կարգապահական կանոններով։

6.3 Սաների ծնողների (օրինական ներկայացուցիչների) իրավունքերի ու պարտականությունները կարգավորվում են Հաստատության կանոնադրությամբ և այլ իրավական ակտերով։

6.4 Հաստատության անձնակազմի համալրման կարգը կանոնակարգվում է նրա կանոնադրությամբ

6.5 Մարզչա-մանկավարժական աշխատանքի ընդունվում են այն անձինք, ովքեր, ըստ մասնագիտության, ունեն անհրաժեշտ մասնագիտական – մանկավարժական որակավորում։

6.6 Հաստատության մարզիչ-մանկավարժն իրավունք ունի մասնակցելու Հաստատության կառավարմանը, համատեղությամբ կատարելու գիտական, ստեղծագործական և մանկավարժական բնույթի աշխատանքներ։

6.7 Հաստատության մարզչա-մանկավարժական և մյուս աշխատողների իրավունքներն ու պարտականությունները սահմանվում են ՀՀ օրենսդրությանը համապատասխան, Հաստատության կանոնադրությամբ և աշխատանքային պայմանագրով։

6.8 Հաստատության մարզիչ- մանկավարժները պարտավոր են ապահովել կրթադաստիարակչական ծրագրերի կատարումը։

6.9 Հաստատությունում արգելվում է սաների նկատմամբ հոգեկան և ֆիզիկական բռնության գործադրումը։

6.10 Սանը պարտավոր է

• Բարեխղճորեն սովորել

• Խնամքով վերաբերվել Հաստատության գույքին

• Հարգել Հաստատության սաների և աշխատողների իրավունքներն ու արժանապատվությունը

• Պահպանել Հաստատության ներքին կարգապահական կանոնները

6.11 Հաստատության երեխաների իրավունքները սահմանվում են Հայաստանի Հանրապետության օրենսդրությանը համապատասխան, Հաստատության կանոնադրությամբ և ներքին կարգապահական կանոններով։

**7. ՀԱՍՏԱՏՈՒԹՅԱՆ ՎԵՐԱԿԱԶՄԱԿԱԵՐՊՈՒՄԸ ԵՎ ԼՈՒԾՈՒ**ՄԸ

7.1 Հաստատությունը կազմակերպվում և լուծարվում է Հայաստանի Հանրապետության օրենսդրության համաձայն։

7.2 Հաստատության լուծարման դեպքում Հաստատության պարտատերերի պահանջների բավարարումից հետո մնացած գույքն ուղղվում է Հայաստանի Հանրապետության Սյունիքի մարզի Կապանի քաղաքային համայնքի բյուջե։